Armillaria tabescens

Armillaria tabescens Physalacriaceae familiako onddo espezie bat da.  

Sinonimoa: Clitocybe tabescens

Ale gazteak bakarrik jan behar dira, digestio arazoak saihesteko luzaroan egosi ondoren.

Deskribapena 
Kapela: 4 eta 6 cm bitarteko diametrokoa, haragitsua, hasieran ganbila eta gero laua, titi batekin eta ertzak meheak eta biribilduak. Ez da higrofanoa, eta okre-lehoi kolore arrosa samarrekoa du; ezkata ilunagoz estalita dago, batez ere erdian.

Orriak: Dekurrenteak edo itsatsi-dekurrenteak, hasieran zuri-grisaxkak, eta, ondoren, arrosa kolore samarrekoak.

Orri dekurrenteak: Hanka ukitzeaz gain, beherantz jarraitzen duten orriak.

Hanka: Luzanga eta flexuosoa, eraztun gabea, Armillaria mellea antzekoak eraztuna du. Zilindrikoa da, oinarrian zabaltxoagoa, haritsua eta kapelaren antzeko kolorekoa, oinarrian izan ezik, ilunagoa da eta batzuetan ia beltzaxka.

Haragia: Zurixka eta arrosakara egiten da oinaren oinarrian. Usain eta zapore atseginak ditu.

Etimologia: Armillaria terminoa latinetik dator "arkulla" hitzetik, eskumuturrekoa esan nahi du. Eraztunagatik.

Jangarritasuna 
Jangarri ona.

Nahasketa arriskua 
Sortatan agertzen diren beste lignikola espezie batzuekin nahas liteke, hala nola Armillaria mellea delakoarekin, baina ez du eraztunik. Pholiota mutabilis eta Hypholoma fasciculare espeziekin ere bai, baina tubescens-ak orri dekurrenterik eta zurixkarik ez izateaz gain, ez du oinean eraztunik eta ez gortinarik. Clitocybe olearia-rekin ere nahas liteke, baina honek kolore laranja du, ez du ezkatadun kapelarik eta haragiaren usaina ez du atsegina.

Sasoia eta lekua 
Udan eta udazkenean agertzen dira, lurzorutik irteten dutela sorta trinkoak osatuz ematen du, baina hostozabalen sustraietatik ateratzen dira, hala nola, lurpean dauden haritzetatik, gaztainondoetatik eta enbor eta anduien oinarrian ere sortzen dira.

Banaketa eremua 
Europa, Ipar Amerika, Errusia, Japonia.

Erreferentziak

Kanpo estekak 

Armillaria
Landareen onddo patogenoak